MAJOR ลุ้นผลงานปี 64 พลิกเป็นบวกจาก COVID-19 คลี่คลาย ซื้อเก็งกำไรเป้า 21.50 บ.
MAJOR ลุ้นผลงานปี 64 พลิกเป็นบวกจาก COVID-19 คลี่คลาย ซื้อเก็งกำไรเป้า 21.50 บ.
16 มี.ค. 2564

บล.คิงส์ฟอร์ด ระบุในบทวิเคราะห์วันนี้(16มี.ค.64)  ว่า  บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR  (ซื้อเก็งกำไร / ราคาเป้าหมายเฉลี่ย IAA Consensus 21.50 บาท) คาดแนวโน้มผลประกอบการปี 64 จะสามารถพลิกกลับมาเป็นบวกจากสถานการณ์ COVID-19 ที่คลี่คลาย
แม้ว่าในช่วงไตรมาส 1/2564 จะยังได้รับผลกระทบจาก COVID-19 รอบ 2 ในประเทศ ส่งผลให้มีการปิดโรงภาพยนต์ชั่วคราวในเดือน ม.ค.แต่คาดว่าในช่วงที่เหลือของปีตั้งแต่ไตรมาส 2/64 น่าจะเห็นการฟื้นตัวที่ชัดเจนมากขึ้นจากโปรแกรมภาพยนต์ Hollywood ฟอร์มใหญ่หลายเรื่องที่เลื่อนการฉายมาจากปีก่อน รวมถึงรายได้จากการจำหน่ายอาหารและโฆษณาที่จะเริ่มฟื้นตัวตาม อิงประมาณการจาก Consensus คาดปี 64 พลิกเป็นกำไรสุทธิ 832 ล้านบาท และคาดเติบโตต่อในปี 65 ที่ 1.26 พันล้านบาท +51%เทียบช่วงเดียวกันของปีก่อน